**PIHLIKSEN POSTI (PiPo) HELMIKUU 2020**3.2.2020

**Hei!**

Erikoinen talvisää näyttää jatkuvan – ilman lunta. Lumettomuus ja lämpöasteet vaikuttavat myös opetussuunnitelman toteuttamiseen. Talvilajeja ei voida toteuttaa, jos ei ole lunta tai jäätä.

Epävakaa leuto sää vaikuttaa varmasti myös joihinkin lapsiin. Pihaleikit ja ulkoliikunta ovat sään mukaisia, ja varsinkin harmaat vesisadepäivät vaikeuttavat kivaa tekemistä.

Onneksi päivät pitenevät, ja pian alkaa ehkä kevätaurinkokin lämmittämään J.

**ENSIMMÄISEN JA VIIDEN LUOKAN OPPILAAT VASTAAVAT KYSELYYN**

Helsingin kaupunki toteuttaa kaikissa kouluissaan asiakaskokemuskyselyn. Siihen vastaavat koulupäivän aikana 1. ja 5. –luokkien oppilaat. Kyselyn teemoja ovat osallistuminen, opiskelu ja tuki, hyvinvointi, tilat ja kouluympäristö, sekä kokonaistyytyväisyys kouluun.

Samojen oppilaiden huoltajille on lähetetty huoltajakysely.

**VIIKKO 8 ON KOULULAISTEN TALVILOMAVIIKKO**

Oppilaat ovat talvilomalla 17. -21.2.

Koulun kanslia on koko viikon kiinni.

Helsingin kaupungilla on tarjolla lomaviikolle puuhaa. Kannattaa seurata kaupungin ilmoittelua (Kulttuuri- ja vapaa-ajan toimiala).

**LUKUVUOSI 2020 – 2021**

Kouluun on ilmoitettu lapsia ensimmäiselle luokalle määrä, josta syntyy kolme rinnakkaista ryhmää. Oppilaaksiottopäätökset tehdään maaliskuun puolivälin jälkeen.

Hakuaika koululaisten iltapäivätoimintaan lukuvuodelle 2020 – 2021 on ajalla 23.3. – 24.4.2020. Tästä mainostetaan uudelleen maaliskuussa.

Oppilaiden työ- ja loma-ajat lukuvuonna 2020 -2021

Helsingin kaupungin suomenkieliset peruskoulut ja lukiot

Syyslukukausi 13.8.2020 (to) - 22.12.2020 (ti)
Syysloma 12.10.2020 (ma) - 16.10.2020 (pe)
Joululoma 23.12.2020 (ke) - 6.1.2021 (ke)

Kevätlukukausi 7.1.2021 (to) – 5.6.2021 (la)
Talviloma 22.2.2021 (ma) - 26.2.2021 (pe)

Pihlajamäen ala-asteen väki

puolesta Tomi Ojanen, rehtori